Good Morning, Babylon

Good Morning, Babylon (en itala: Buongiorno, Babilonia, en Esperanto: Saluton, Babilono) estas drama filmo de 1987 verkita kaj reĝisorita de Paolo kaj Vittorio Taviani, en kiu stelulas Vincent Spano, Joaquim de Almeida, Greta Scacchi, Désirée Nosbusch, Omero Antonutti, kaj Charles Dance. La filmo rakontas la historion de du italaj fratoj kiuj migras al Usono kaj trovas laborpostenojn kiel dezajnistoj de scenejoj por la eposa muta filmo de D.W. Griffith nome Intolerance (1916).

La franc-itala kun-produktoraĵo estis prezentita ekster konkurenco en la Kinfestivalo de Cannes de 1987. Ĝi estis sukceso kaj ĉe kritikistoj kaj ĉe biletvendado en sia devenlando, kie ricevis Nastro d'Argento pro la Plej Bona Vestardesegnado kun aldona nomumo por la Plej Bona Helporola Aktoro. 

Intrigo 

Du fratoj el Toskanio, nome Nicola kaj Andrea Bonanno, venis el longa linio de metiartistoj kaj templorestaŭristoj. En 1911, ili estas nedungitaj kaj sen realaj laboresperoj. Cele al serĉado de oportunoj alilanden, ili migras al Usono. Dekomence devigitaj akcepti nebonajn laborpostenojn, ambaŭ junuloj sukcesas trovi laboron en la kvartalo de italaj enmigrantoj de San Francisko.

Pere de sia talento kaj iom da sorto, ilin dungas la kinreĝisoro D. W. Griffith, kiu estas preparante antaŭproduktoradon de sia historia eposa filmo Intolerance kaj serĉas ital-devenajn dezajnistojn de scenejoj. Ambaŭ fratoj troviĝas laborante en la prilaborataj historiaj scenejoj de Babilono, dum enamiĝas de du junaj figurantinojn; nome Edna kaj Mabel, kun kiuj ili finfine geedziĝas.

La vivo, tamen, tuj iĝas amara por la fratoj post Edna mortas naskinte. Anstataŭ unuigi la fratojn, la tragedio fakte dividas ilin. Poste en la Unua Mondmilito, Nicola kaj Andrea rekuniĝis kaj la kamerao, uzata de la armeo por militaj celoj, estos la drama atestilo de la epilogo de iliaj vivoj. 

Geaktoraro kaj roluloj
 Vincent Spano kiel Nicola Bonanno
 Joaquim de Almeida kiel Andrea Bonanno
 Greta Scacchi kiel Edna Bonanno
 Désirée Nosbusch kiel Mabel Bonanno
 Omero Antonutti kiel Bonanno "Babbo"
 Bérangère Bonvoisin kiel Mrs. Griffith
 David Brandon kiel Mr. Grass, produktora administristo de Griffith
 Brian Freilino kiel Mr. Thompson, helpanto de Griffith
 Charles Dance kiel D. W. Griffith
 Margarita Lozano kiel La Venecianino
 Massimo Venturiello kiel Duccio Bonanno
 Andrea Prodan kiel Billy Bitzer

Eksteraj ligiloj
 en imdb

Kategorio:Italaj dramaj filmoj
Kategorio:Filmoj aperintaj en 1987
Kategorio:Plurlingvaj filmoj
Kategorio:Filmoj pri filmado
Kategorio:Filmoj pri kino